Priloga 4: OSNUTEK POGODBE

Občina Ankaran, Jadranska cesta 66, Ankaran, ki jo zastopa župan g. Gregor Strmčnik,

ID za DDV: SI71620176,

Matična številka: 2482851000

Številka transakcijskega računa: SI56014130100021378

(v nadaljevanju: občina ali naročnik)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, s sedežem v \_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga

zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (v nadaljevanju besedila izvajalec),

ID za DDV: SI\_\_\_\_\_\_\_\_\_\_\_\_\_\_\_\_\_,

matična številka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

skleneta naslednjo

POGODBO

Izdelava Strategije trajnostnega razvoja turizma destinacije Ankaran do leta 2030

1. UVODNE UGOTOVITVE

1. člen

Naročnik in izvajalec ugotavljata, da:

* + je občina zaradi potreb po Izdelavi Strategije razvoja turizma destinacije Ankaran do leta 2030, izvedla postopek zbiranja ponudb. Kot najugodnejšega ponudnika je izbrala

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

* + izvajalec izpolnjuje formalne delovne, kadrovske in tehnične pogoje, ima ustrezna pooblastila, profesionalne in tehnične zmožnosti, zanesljivost, izkušnje in ugled ter zaposlene oz. zunanje izvajalce za izvedbo storitev, ki so predmet te pogodbe;
	+ izvajalec ni subjekt, za katerega bi po 35. členu Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 -ZZPri) za občine veljala omejitev poslovanja;
	+ se javno naročilo oddaja skladno z drugim odstavkom 21. člena Zakona o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, in 28/23, v nadaljevanju ZJN-3).

1. PREDMET POGODBE

2. člen

Predmet pogodbe je Izdelava Strategije razvoja turizma destinacije Ankaran do leta 2030, ki zajema:

a) Analiza stanja

* pregled nastanitvenih in drugih turističnih kapacitet (vrste in kategorije nastanitvenih obratov, objekti za prehrano po vrstah, športna infrastruktura ter ponudba ostalih komplementarnih dejavnosti);
* pregled nočitev v petletnem obdobju, statistika gostov (od kod prihajajo, dolžina bivanja, drugi razpoložljivi podatki), ocena povprečne porabe gostov;
* na osnovi analize povpraševanja gostov določiti trende in aktivnosti na posameznih trgih in segmentih;
* analiza veljavnih strateških dokumentov občine z vidika zastavljene vizije turizma (z upoštevanjem naravnih, geografskih, kulturnih ter zgodovinskih danosti);
* opredelitev in analiza primerjalne prednosti občine (v čem je občina drugačna, kaj je njena turistična identiteta) in prednosti povezovanja s sosednjimi občinami;
* SWOT analiza stanja turizma in turistične ponudbe na celotnem območju občine.

b) Analiza in opredelitev konkurenčnih prednosti destinacije in primerjave s primerljivimi turističnimi destinacijami

* tržno pozicioniranje Ankarana kot turistične destinacije;
* opredelitev, kdo (kje) so naši največji konkurenti (glede na podobnosti turističnih produktov) v mediteranskem prostoru;
* analiza dobrih praks sosednjih destinacij in območij (doma in v tujini).

c) Vsebina strategije

* vizija, poslanstvo, znamčenje (branding) turizma v destinaciji ter opredelitev kvalitativnih in kvantitativnih ciljev razvoja;
* določitev, razvoj in upravljanje, regijskih turističnih produktov. Strategija naj upošteva razlike in povezovalne elemente območja, kjer se prepletata obmorsko življenje in razvoj zelenega podeželja;
* strategija naj upošteva nove in načrtovane investicije v turistično infrastrukturo (zasebne in javne) ter ključne turistične atrakcije (obstoječe in načrtovane);
* trženje in promocija: promocija, trženje, razvoj že uveljavljenih blagovnih znamk Ankaranski polotok in Love Istria, krepitev promocijskih aktivnosti za povečanje prepoznavnosti in obiska destinacije, zlasti na mednarodnih trgih in s poudarkom na desezonalizaciji;
* določitev ukrepov za dvig kakovosti storitev (kategorizacija, izobraževanja, kolektivna blagovna znamka, zelena shema);
* izvedbeni načrt za doseganje kvalitativnih in kvantitativnih ciljev z vrstami ukrepov in drugih aktivnosti za udejanjenje v praksi, vključno z metodologijo spremljanja izvajanja strategije.

d) Organizacijska struktura destinacijske DMO:

* destinacijska DMO bo predvidoma organizirana v obliki javnega zavoda;
* strategija naj predvidi financiranje delovanja destinacijske DMO z upoštevanjem vseh možnih virov (ustanovitelji, lastna sredstva – trženje storitev in produktov, drugi deležniki, ministrstva in druge javne institucije, razpisi, EU, drugo), vključno s predlogom kriterijev za financiranje (npr. število nočitev, vplačila turistične takse, število obiskovalcev, kombinacija več kriterijev …);
* strategija naj predvidi kadrovski načrt za začetek delovanja destinacijske DMO in za delovanje vsaj v obdobju prve zastavljene strategije;
* strategija naj upošteva smernice, ki bodo izhajale iz regijske strategije, ki predvideva ustanovitev regijskega DMO.

e) Posebni pogoji naročnika

* Za opravljanje storitev po pogodbi je izvajalec dolžan zagotoviti kader z ustrezno usposobljenostjo,
* Na zahtevo naročnika mora ponudnik zagotoviti tudi več oseb za odpravo napak,
* Ponudnik mora ponudbi priložiti tudi cenik za izvedbo storitev, ki niso vključene v povpraševanje,
* Morebitne dodatno naročene storitve se obračunajo na podlagi priloženega cenika z upoštevanim popustom iz ponudbenega obrazca;
* Cena je fiksna do zaključka izvajanja storitev.

Izvajalec bo pogodbena dela izvajal skladno s povpraševanjem in ponudbo, prejeto v elektronski obliki dne \_\_\_\_\_\_\_\_\_\_\_\_\_\_\_\_\_.

1. CENA

3. člen

Pogodbena vrednost del iz 2. člena te pogodbe je določena na osnovi ponudbe izvajalca z dne \_\_\_\_\_\_\_\_\_\_\_\_\_\_\_\_\_\_\_\_\_, ki je, tako kot razpisna dokumentacija, sestavni del pogodbe in znaša:

\_\_\_\_\_\_\_\_\_\_\_\_\_\_\_\_\_\_\_\_ EUR

(z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_in 00/100)

V ceni je upoštevan 22-% davek na dodano vrednost.

Cena je formirana po sistemu fiksnih cen in nespremenljiva do predaje končnega predloga strategije občini. V navedeni pogodbeni vrednosti so zajeta vsa pogodbeno prevzeta dela, navedena v 2. in 5. členu te pogodbe.

IV. VSEBINA IN OBSEG DEL

4. člen

Strategijo, ki je predmet te pogodbe, bo izvajalec izdelal skladno z določili veljavne zakonodaje v Republiki Sloveniji.

V pogodbeni ceni so zajeti:

* vsi materialni stroški izvajalca,
* stroški kopiranja izvodov projektov,
* vse konzultacije z naročnikom v času priprave in predstavitve strategije,
* predaja vse dokumentacije naročniku,
* izvedba vseh ostalih potrebnih storitev, ki jih narekuje veljavna zakonodaja ali zakonodaja, veljavna v času izvedbe projekta, in ki niso eksplicitno navedene v dokumentaciji v zvezi z oddajo javnega naročila ali pogodbi.

Morebitna dodatna dela, ki so potrebna za izvedbo storitev, ki so predmet pogodbe, bo izvajalec izvedel po predhodni ponudbi in v dogovoru z naročnikom. Pred izvedbo dodatnih del mora naročnik pisno potrditi izvedbo del.

V. OBVEZNOSTI POGODBENIH STRANK

5. člen

Naročnik se obvezuje:

* sodelovati z izvajalcem s ciljem, da se prevzete obveznosti opravijo pravočasno in v obojestransko zadovoljstvo,
* dati na razpolago izvajalcu vso dokumentacijo in informacije, s katerimi razpolaga in so za realizacijo strategije potrebni,
* sodelovati v času izdelave strategije s pooblaščenim predstavnikom izvajalca,
* skladno s to pogodbo izpolnjevati finančne obveznosti,
* spoštovati moralne avtorske pravice avtorja,
* pravočasno obveščati izvajalca o vseh spremembah in novo nastalih situacijah, ki bi lahko imele vpliv na izvršitev pogodbenih obveznosti.

Izvajalec se obvezuje:

* prevzeto storitev opraviti strokovno pravilno, vestno in kvalitetno, v skladu s predpisi in standardi,
* zagotoviti ustrezen kader, ki je sposoben korektno, kakovostno in pravočasno izdelati naročeno strategijo,
* opraviti pogodbene storitve v korist naročnika,
* sodelovati z naročnikom v času izdelave strategije z upoštevanjem oz. podajanjem utemeljenih odgovorov na naročnikova opozorila in pripombe v času izdelave,
* na zahtevo naročnika iskati ali proučiti posredovane nove racionalnejše rešitve,
* storiti vse, kar spada v obseg prevzetih obveznosti, da bi bili po tej pogodbi roki izpolnjeni,
* tolmačiti naročniku vse nejasnosti v obsegu pogodbenih storitev,
* sproti obveščati naročnika o tekoči problematiki in nastalih situacijah, ki bi lahko vplivale na izvršitev prevzetih obveznosti,
* izdelati korekcije strategije na podlagi zahtev naročnika,
* v fazi priprave strategije redno obveščati naročnika o poteku del in se udeleževati usklajevalnih sestankov pri naročniku po skupnem dogovoru,
* pridobiti soglasje naročnika za vsako predlagano spremembo strategije,
* na svoje stroške in v pogodbenem roku izvesti dopolnitve in spremembe v prevzetem obsegu, če se ugotovi, da je dela pomanjkljivo opravil,
* varovati poslovno tajnost naročnika in njegovih partnerjev kot tudi tajnost vseh dokumentov in ostalih informacij in jih brez soglasja naročnika ne posredovati tretjim osebam.

1. NAČIN PLAČILA
	1. člen

Izvajalec bo račun v elektronski obliki (e-račun) za izdelavo strategije izdal po predaji dokumentacije in potrditvi s strani naročnika. Rok za plačilo računov je 30. dan po prejemu računa.

1. ROKI
	1. člen

Izvajalec se obvezuje začeti s pogodbenimi deli takoj po obojestranskem podpisu pogodbe in izdelati strategijo do 13. 9. 2024.

Pogodbeni rok se lahko podaljša sporazumno z naročnikom.

1. PREVZEM DOKUMENTACIJE
	1. člen

Šteje se, da je naročnik prevzel strategijo takrat, ko je izvajalcu pisno potrdil (po navadni ali elektronski pošti), da je dokumentacija izdelana tako, kot je to dogovorjeno s pogodbo. Enako se šteje, da je naročnik prevzel strategijo tudi v primeru, da v roku 15 delovnih dni od sprejema, izvajalcu ne sporoči pisnih pripomb.

1. POGODBENA KAZEN
	1. člen

V primeru, da izvajalec po svoji krivdi zamuja z dokončanjem del, se zaveže plačati pogodbeno kazen v višini 0,5 % celotne obračunske pogodbene vrednosti za vsak dan zamude, vendar ne več kot 10 % celotne pogodbene vrednosti.

Če izvajalec ne izvede pogodbene obveze v dogovorjeni kakovosti oziroma jih izvede z napako v strategiji ter s tem povzroči škodo naročniku, mu naročnik celotno povzročeno škodo zaračuna.

Če pride do prekinitve pogodbenega dela na zahtevo naročnika, pripravi izvajalec poročilo o do tedaj opravljenem delu, ki ga potrdi naročnikov odgovorni predstavnik. Naročnik prizna izvajalcu do tedaj nastale stroške v zvezi z izvajanjem dela, in sicer sorazmerno opravljenemu delu in pogodbenemu znesku.

10. člen

Če naročniku zaradi zamude izvajalca z izvedbo nastane škoda, ki presega vrednost pogodbene kazni, ima naročnik pravico do povrnitve vse škode nad zneskom pogodbene kazni.

1. PREDSTAVNIKI POGODBENIH STRANK
	1. člen

Odgovorni predstavnik naročnika po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Odgovorni predstavnik izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Odgovorna predstavnika pogodbenih strank sta pooblaščena, da ju zastopata v vseh vprašanjih po tej pogodbi. Morebitno zamenjavo odgovornih predstavnikov lahko pogodbenika opravita samo sporazumno in v pisni obliki.

1. POSLOVNA SKRIVNOST
	1. člen

Izvajalec se strinja, da brez pisnega soglasja naročnika ne bo podajal medijem ali osebam, ki so z mediji povezane, nikakršnih informacij o projektu. Določila tega člena veljajo tudi v primeru prenehanja veljavnosti te pogodbe in po zaključku in končnem prevzemu dokumentacije.

Naročnik se obvezuje varovati kot poslovno skrivnost tiste podatke in listine v postopku javnega naročanja in izvajanja te pogodbe, za katere veljavna zakonodaja to varstvo omogoča, vključno s podatki in listinami, za katere je varovanje na način, kot dopušča ZJN-3, izrecno uveljavljal v postopku javnega naročanja še kot ponudnik.

1. LASTNIŠTVO IN AVTORSTVO PROJEKTNE DOKUMENTACIJE
	1. člen

Izdelana dokumentacija daje naročniku ali drugim upravičenim razpolagalcem, ki so ali bodo z naročnikom v pogodbenem razmerju, pravico do enkratne in namenske uporabe dokumentacije (strategije).

Vsa gradiva, ki jih izvajalec preda naročniku na podlagi te pogodbe, preidejo v last naročnika, pri čemer izvajalec ohrani vse moralne avtorske pravice. Avtorske pravice se zagotavljajo v skladu z Zakonom o avtorski in sorodnih pravicah (Uradni list RS, št. 16/07 – uradno prečiščeno besedilo, 68/08, 110/13, 56/15, 63/16 – ZKUASP, 59/19 in 130/22, v nadaljevanju ZASP).

Po zaključku pogodbenega dela in izpolnitvi pogodbenih obveznosti vseh pogodbenih strank preidejo materialne avtorske pravice na naročnika, kar pomeni, da se s podpisom te pogodbe naročnik in izvajalec strinjata, da lahko naročnik digitalne in analogne podatke uporabi kot strokovno podlago za namen izdelave sprememb in dopolnitev strokovnih gradiv in drugih aktov občin v javno korist.

S to pogodbo se izvajalec zavezuje, da na naročnika na vseh izvedenih pogodbenih delih prenaša materialne avtorske pravice iz 22. člena ZASP, in sicer: pravico reproduciranja, pravico javnega prikazovanja, pravico predelave, pravico distribuiranja in pravico dajanja na voljo javnosti z objavo na spletnih straneh, elektronskih in drugih medijih, brez časovne omejitve, brez teritorialne omejitve, pri čemer je prenos pravic ekskluziven. Navedene materialne avtorske pravice s to pogodbo izvajalec prenaša na naročnika neomejeno in jih lahko naročnik izvršuje in z njimi prosto razpolaga brez vnaprejšnjega soglasja izvajalca. Poleg tega izvajalec jamči, da materialnih avtorskih pravic ne bo prenesel na nikogar drugega.

Prenos pravic intelektualne lastnine in lastninske pravice v vsakem primeru ostane veljaven tudi v primeru prenehanja te pogodbe. V primeru prenehanja pogodbe je izvajalec dolžan naročniku predati vse izvirnike in kopije že izdelane projektne dokumentacije (ne glede na nosilec), pri čemer dokumentacija ne sme biti zaščitena pred vpogledom ali prikrita. Naročnik se obvezuje spoštovati moralne avtorske pravice izvajalca.

XIV. VARSTVO OSEBNIH PODATKOV

15. člen

Izvajalec, njegovi delavci in podizvajalci morajo vse informacije o naročniku in drugih, ki so jih pridobili pri izvajanju te pogodbe, obravnavati kot časovno neomejeno brezpogojno zaupne. Naročnik mora na enak način obravnavati informacije o izvajalcu.

Objaviti je mogoče le tiste podatke, za katere veljavna zakonodaja to dovoljuje. Pridobljene podatke, do katerih pride v teku izvajanja pogodbe, mora izvajalec, njegovi delavci in podizvajalci varovati kot poslovno tajnost naročnika, kot tudi zaupnost vseh tehničnih podatkov, tehnoloških postopkov in drugih strokovnih informacij tudi po izteku te pogodbe.

Skladno z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) pogodbene stranke soglašajo, da osebnih podatkov, do katerih pridejo delavci naročnika in izvajalca v času izvajanja pogodbenih obveznosti, ne bodo uporabljali v nasprotju z določili te uredbe in drugo vsakokrat veljavno zakonodajo o varstvu osebnih podatkov. Osebni podatki ne bodo uporabljeni za noben drug namen, razen za namene, ki so določeni v tej pogodbi. To določilo velja vsaj pet let tudi v primeru predčasne prekinitve pogodbe, v primeru razveljavitve pogodbe in po izteku pogodbe.

Pogodbene stranke bodo zagotavljale pogoje in ukrepe za zagotovitev varstva osebnih podatkov in preprečevale možne zlorabe, v smislu določil navedene uredbe in vsakokrat veljavnem zakonu o varstvu osebnih podatkov oz. predpisu, ki ga nadomešča.

1. PROTIKORUPCIJSKA KLAVZULA

16. člen

Ta pogodba je nična, če je pri izvedbi javnega naročila, za izbor izvajalca po tej pogodbi ali pri izvajanju te pogodbe kdo v imenu ali na račun izvajalca, predstavniku ali posredniku naročnika, ponudil ali dal kakšno nedovoljeno korist za:

* + pridobitev posla ali
	+ za sklenitev posla pod ugodnejšimi pogoji ali
	+ za opustitev dolžnega nadzora nad izvajanjem pogodbenih obveznosti ali
	+ za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku organa, posredniku naročnika, izvajalcu ali njegovemu predstavniku, zastopniku, posredniku.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisijo za preprečevanje korupcije ali drugih organov, glede njegovega domnevnega nastanka, začel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. REŠEVANJE SPOROV

17. člen

Pogodbeni stranki bosta morebitne spore iz te pogodbe skušali reševati sporazumno. Spore iz te pogodbe, ki jih ne bo mogoče rešiti sporazumno, bo reševalo stvarno pristojno sodišče v Kopru.

1. KONČNE DOLOČBE

18. člen

Spremembe in dopolnitve te pogodbe so veljavne le v pisni obliki.

 19. člen

Za razmerja med pogodbenima strankama, ki niso urejena s to pogodbo in v razpisni okumentaciji, ki je sestavni del pogodbe, ter za tolmačenje te pogodbe se uporabljajo določila Obligacijskega zakonika.

20. člen

Pogodba stopi v veljavo, ko je podpisana s strani vseh pogodbenih strank. Pogodba je veljavna do izpolnitve vseh obveznosti po pogodbi.

Pogodba je sestavljena v petih (2) izvodih, od katerih prejme vsaka pogodbena stranka po en (1) izvod.

 NAROČNIK IZVAJALEC

Številka: Številka:

 Kraj in datum: Datum:

|  |  |
| --- | --- |
| OBČINA ANKARANŽupanGregor Strmčnik | PONUDNIK:(ime in priimek zakonitega zastopnika) |